WTO งดจัดประชุมทั้งหมดชั่วคราว หลังบุคลากรติดเชื้อไวรัสโควิด-19
WTO งดจัดประชุมทั้งหมดชั่วคราว หลังบุคลากรติดเชื้อไวรัสโควิด-19
WTO งดจัดประชุมทั้งหมดชั่วคราว หลังบุคลากรติดเชื้อไวรัสโควิด-19
11 มี.ค. 2563

นายโรเบอร์โต อาเซเวโด ผู้อำนวยการองค์การการค้าโลก (WTO) ประกาศระงับการจัดประชุมทั้งหมดที่สำนักงาน WTO เป็นการชั่วคราวจนถึงวันที่ 20 มี.ค. หลังพบบุคลากร WTO รายหนึ่งติดไวรัสโคโรนาสายพันธุ์ใหม่ (โควิด-19)
“เราให้ความสำคัญกับสุขภาพของบุคลากรกองเลขาธิการและสมาชิกของเราอย่างจริงจัง ซึ่งเป็นสาเหตุที่ทำให้เราตัดสินใจทำในสิ่งที่ไม่เคยเกิดขึ้นมาก่อนนี้” ผู้อำนวยการ WTO กล่าว “ขณะนี้เรากำลังติดตามสถานการณ์อย่างใกล้ชิด และจะใช้มาตรการที่จำเป็นเพื่อปกป้องสุขภาพและความปลอดภัย”นายโรเบอร์โต กล่าว
นอกจากนี้ทาง WTO จะพิจารณามติระงับการจัดประชุมดังกล่าวก่อนถึงปลายสัปดาห์หน้า อย่างไรก็ตามทาง WTO ได้มีการจัดตั้งหน่วยปฏิบัติการเฉพาะกิจเพื่อรับมือกับไวรัสโคโรนาโดยเฉพาะ เพื่อคอยติดตามสถานการณ์ต่าง ๆ และขณะนี้ก็มีการใช้มาตรการป้องกันที่จำเป็นเพื่อตอบรับกับสถานการณ์ที่เปลี่ยนแปลงตลอดเวลา